Pocit ťažkých nôh.
Dobrý deň užívala som 3mesiace condrosulf 400teraz má pauzu,veľmi ba bolia nohy,mám pocit ťažkých,unavených nôh.Mam znovu začať užívať Condrosulf,alebo začať Devenal či dDetralex,mám aj kŕčové žily.pravidelbe užívam Lopridam,euthyrox,lexaurin.dakujem
Dobrý deň,
ďakujeme za Vašu otázku.
Pokiaľ máte liečbu liekom Condrosulf indikovanú lekárom, je potrebné riadiť sa pokynmi lekára, ktorý pozná Váš celkový zdravotný stav.
Pri pocite ťažkých nôh, bolesti nôh či pri opuchoch, ktoré sa môžu objaviť pri dlhodobom státí sa používajú venofarmaká – lieky, ktoré „spevňujú stenu ciev zvnútra“ alebo ovplyvňujú prietokové vlastnosti krvi (napríklad liek Detralex alebo Devenal).
Na lokálnu aplikáciu je vhodný
Dr. Max Horse Chestnut Gel
. Gél na unavené a ťažké nohy s mentolom a extraktmi z pagaštanu konského, arniky horskej a komonice lekárskej. Naneste na pokožku a jemne vmasírujte niekoľkokrát denne.
Pri liečbe pomáha taktiež nosenie kompresívnych pančúch,  pravidelný vhodný pohyb, striedanie teplej a studenej sprchy , dostatočný príjem tekutín – znižuje riziko vzniku krvných zrazenín a vhodná strava – bohatá na vlákninu a flavonoidy (pohánka, citrusové plody, celozrnné výrobky ).
Ak by problém naďalej pretrvával, prípadne sa objavil jednostranný opuch nohy, je potrebné navštíviť lekára, ktorý nastaví adekvátnu liečbu.
Prajem skorú úľavu od ťažkostí.
S pozdravom
PharmDr. Patrícia Čečková